5. สินทรัพย์ที่ใช้ในการประกอบธุรกิจ

สินทรัพย์หลักของบริษัทฯ ที่ใช้ในการประกอบธุรกิจ ประกอบด้วย ดาวเทียมไทยคม 1A ไทยคม 2
ไทยคม 5 และดาวเทียมไทยคม 4 (ไอพีสตาร์) รวมทั้งสถานีควบคุมดาวเทียม
และอุปกรณ์ควบคุมดาวเทียมภาคพื้นดิน
อุปกรณ์สื่อสารโครงข่ายโทรคมนาคมเพื่อการให้บริการระบบโทรศัพท์ และ
อุปกรณ์โครงข่ายอินเทอร์เน็ต

ภายใต้สัญญาสัมปทานระหว่างบริษัทฯ กับกระทรวงเทคโนโลยีสารสนเทศและการสื่อสาร บริษัทฯ
ได้ส่งมอบ ดาวเทียมทุกดวง สถานีควบคุมดาวเทียมรวมทั้งอุปกรณ์ต่างๆ
ที่เกี่ยวข้องกับการดำเนินธุรกิจในปัจจุบันให้เป็นกรรมสิทธิ์ของกระทรวงเทคโนโลยีสารสนเทศและการสื่อสารแล้ว
โดยในส่วนของอาคารและอุปกรณ์ภายใต้สัญญาสัมปทานของบริษัท กัมพูชาชินวัตร จำกัด
(“CamShin”)
จะต้องโอนกรรมสิทธิ์ของสินทรัพย็ให้แก่รัฐบาลกัมพูชาเมื่อสิ้นสุดระยะเวลาสัมปทานในวันที่ 4 มีนาคม
2571

อาคารและอุปกรณ์ภายใต้สัญญาสัมปทาน และ อาคารและอุปกรณ์ ณ วันที่ 31 ธันวาคม 2550
มีมูลค่าสุทธิตามบัญชีรวมประมาณ 18,777 ล้านบาท และ 4,505 ล้านบาท ตามลำดับ
โดยอาคารและอุปกรณ์ภายใต้สัญญาสัมปทานของบริษัท กัมพูชาชินวัตร
จำกัดยังคงบันทึกในรายการอาคารและอุปกรณ์ในงบดุลจนกว่า CamShin
จะทำการโอนสินทรัพย์ดังกล่าวให้แก่รัฐบาลกัมพูชา

5.1 ที่ดิน อาคารและ อุปกรณ์ และ อาคารและอุปกรณ์ภายใต้สัญญาสัมปทาน

1. สัญญาเช่าพื้นที่

บริษัทฯ เช่าพื้นที่เลขที่ 41/103 ถ. รัตนาธิเบศร์ แขวงบางกระสอ อ.เมือง จ.นนทบุรี
จากสำนักราชพัสดุจังหวัดนนทบุรี กระทรวงการคลังก่อสร้างเป็นสำนักงานและสถานีควบคุมดาวเทียม
ตามสัญญาสัมปทานเนื้อที่รวม 2 ไร่ 2 งาน 80 ตารางวา ค่าเช่าตลอดอายุสัญญาเป็นเงินทั้งสิ้น
56,914,824 บาท

สาระสำคัญของสัญญาและภาระผูกพันของพื้นที่เช่า สรุปได้ดังนี้

ชื่อสัญญา สัญญาเช่าที่ราชพัสดุ

คู่สัญญา กระทรวงการคลัง โดยนายกำธร ทองเนตร ธนารักษ์จังหวัดนนทบุรี
ผู้รับมอบอำนาจจากผู้ว่าราชการจังหวัดนนทบุรี ตามคำสั่งจังหวัดนนทบุรีที่ 1537/2540 ลงวันที่ 28
ตุลาคม 2540

อายุสัญญา 24 ปี ตั้งแต่ 11 กันยายน 2540 ถึง 10 กันยายน 2564

สาระสำคัญของสัญญา 1. ผู้เช่าตกลงเช่าเพื่อทำเป็นสถานีควบคุมดาวเทียม
โดยจ่ายชำระค่าเช่าล่วงหน้าเป็นราย ปี ณ ที่ทำการของผู้ให้เช่าภายใน 2 เดือน
นับแต่วันถัดไปจากวันที่ 10 กันยายน ของทุกปี

2. ในวันทำสัญญาผู้เช่าได้นำเงินสดจำนวน 1,512,940 บาทเป็นหลักประกันความเสียหาย

3. ผู้เช่าต้องเสียภาษีโรงเรือนและที่ดิน ภาษีบำรุงท้องที่ หรือภาษีอื่นใดตลอดจนค่า
ธรรมเนียมและค่าใช้จ่ายต่างๆ ภายใน 15 วันนับจากได้รับแจ้งจากเจ้าหน้าที่ของผู้ให้เช่า

4.  ผู้ให้เช่าจะเอาสถานที่เช่าประกันอัคคีภัยไว้กับ บริษัท ทิพยประกันภัย จำกัด
    โดยมีจำนวนเงินเอาประกันภัยไม่ต่ำกว่ามูลค่าของอาคารและสิ่งปลูกสร้าง คิดเป็นเงิน
    38,586,428 บาท โดยผู้เช่าจะต้องเป็นผู้ชำระเบี้ยประกัน

5.  เมื่อสัญญาเช่าสิ้นสุดลงหรือสัญญาเช่าระงับลงไม่ว่ากรณีใดๆ
    ผู้เช่าต้องส่งมอบสถานที่เช่าพร้อมทั้งยกส่วนควบอุปกรณ์และเครื่องอุปกรณ์ของอาคารและสิ่งปลูกสร้างให้เป็นกรรมสิทธิ์ของผู้ให้เช่า

2. ข้อตกลงการเช่าพื้นที่

บริษัทฯ ตกลงเช่าที่ดินและอาคารพร้อมสิ่งปลูกสร้าง คือ อาคารอเนกประสงค์,
เสาอากาศไมโครเวฟ จากสำนักราชพัสดุจังหวัดนนทบุรี กระทรวงการคลัง เนื้อที่รวม 1 งาน
83.3 ตารางวา เป็นเวลา 26 ปี 8 เดือน 12 วัน ตั้งแต่ 30 กันยายน 2537 ถึง 10 กันยายน
2564 โดยมีมูลค่าสัญญาเป็นเงินทั้งสิ้น 11,238,925.25 บาท ชำระค่าเช่าปีต่อไปเป็นรายปี ณ
ที่ทำการของผู้ให้เช่าภายใน 2 เดือน นับแต่วันถัดไปจากวันที่ 10 กันยายน ของทุกปี โดยบริษัทฯ
ต้องส่งมอบสถานที่เช่าพร้อมทั้งยกส่วนควบอุปกรณ์และเครื่องอุปกรณ์ของอาคารและสิ่งปลูกสร้างให้เป็นกรรมสิทธิของผู้ให้เช่าในวันสิ้นสุดสัญญา

3. สัญญาเช่าอาคาร

บริษัทฯ เช่าอาคาร Thaicom Teleport & DTH Center ตั้งอยู่เลขที่ 50 หมู่ที่ 1
ถนนวัดเจดีย์หอย ตำบลบ่อเงิน อำเภอลาดหลุมแก้ว จังหวัดปทุมธานี จากบริษัท ประไหมสุหรี
พร้อพเพอร์ตี้ จำกัด เพื่อใช้เป็นสถานีบริการภาค พื้นดินดาวเทียมไทยคม

โดยเมื่อวันที่ 1 ธันวาคม 2549 บริษัทฯ ได้ทำการต่อสัญญาเช่าอาคาร โดยมีค่าเช่าตลอดอายุสัญญา
3 ปี เป็นเงินทั้งสิ้น 5,358,240 บาท สาระสำคัญของสัญญาและภาระผูกพันของการเช่าอาคาร
สรุปได้ดังนี้

ชื่อสัญญา สัญญาเช่าอาคาร Thaicom Teleport & DTH Center

คู่สัญญา บริษัท ประไหมสุหรี พร้อพเพอร์ตี้ จำกัด โดย นายชานนท์ สุวสิน และนางกาญจนาภา
หงษ์เหิน กรรมการผู้มีอำนาจ สำนักงานเลขที่ 129/1 ถนนพหลโยธิน แขวงสามเสนใน เขตพญาไท
กรุงเทพมหานคร

อายุสัญญา 3 ปี ตั้งแต่ 1 ธันวาคม 2549 ถึง 30 พฤศจิกายน 2552

สาระสำคัญของสัญญา 1. ผู้เช่าตกลงเช่าอาคาร Thaicom Teleport & DTH Center
ซึ่งประกอบด้วย อาคารสถานีภาคพื้นดิน อาคาร Generator House
อาคารหอพักเจ้าหน้าที่ปฏิบัติการ ห้องอาหาร (Canteen) และ พื้นที่จอดรถยนต์จำนวน 28 คัน

2. ผู้เช่าตกลงชำระค่าเช่าตามสัญญานี้ในอัตราเดือนละ 148,840 บาท
โดยให้ชำระล่วงหน้าภายในวันที่ 5 ของทุกเดือน ชำระค่าเช่าเดือนแรกในวันทำสัญญานี้

3.  เมื่อครบกำหนดการเช่าตามสัญญา ผู้ให้เช่าจะให้ผู้เช่าได้เช่าสถานที่เช่าต่อไปอีก คราวละ 3
    ปี ภายใต้ข้อกำหนดและเงื่อนไขที่จะพึงตกลงกัน
    โดยบอกกล่าวเป็นลายลักษณ์อักษรล่วงหน้าไม่น้อยกว่า 90 วัน ก่อนครบกำหนดสัญญาเช่า
    โดยจะคิดค่าเช่าเพิ่มอีกร้อยละ 5 หรือตามภาวะเศรษฐกิจที่คู่สัญญาจะตกลงกัน

4.  กรณีที่ผู้เช่าผิดนัดค้างชำระเงินค่าเช่า ผู้เช่ายินยอมให้ผู้ให้เช่าคิดดอกเบี้ยในอัตราร้อยละ 15
    ต่อปี ของจำนวนเงินค้างชำระ

5. ในวันทำสัญญาผู้เช่าต้องวางเงินจำนวนเท่ากับค่าเช่าตามสัญญานี้ 2 เดือน คิดเป็นจำนวน
297,680 บาท
ให้แก่ผู้ให้เช่าเพื่อเป็นหลักประกันความเสียหายและการปฏิบัติตามเงื่อนไขสัญญารวมถึงการเลิกสัญญาก่อนกำหนด
โดยจะคืนให้ผู้เช่าโดยไม่มี ดอกเบี้ยภายใน 30 วัน นับจากวันที่สิ้นสุดการเช่าตามที่ระบุไว้
และผู้เช่ามิได้ปฏิบัติผิดเงื่อนไขสัญญา

4. สัญญาเช่าอุปกรณ์ระบบประกอบอาคาร

บริษัทฯ เช่าอุปกรณ์ระบบประกอบอาคาร Thaicom Teleport & DTH Center ตั้งอยู่เลขที่ 50
หมู่ที่ 1 ถนนวัดเจดีย์หอย ตำบลบ่อเงิน อำเภอลาดหลุมแก้ว จังหวัดปทุมธานี จากบริษัท
ประไหมสุหรี พร้อพเพอร์ตี้ จำกัด

โดยเมื่อวันที่ 1 ธันวาคม 2549 บริษัทฯ ได้ทำการต่อสัญญาเช่าอุปกรณ์ระบบประกอบอาคาร
โดยมีค่าเช่าตลอดอายุสัญญา 3 ปี เป็นเงินทั้งสิ้น 19,646,640 บาท
สาระสำคัญของสัญญาและภาระผูกพันของการเช่าอาคาร สรุปได้ดังนี้

ชื่อสัญญา สัญญาเช่าอุปกรณ์ระบบประกอบอาคาร

คู่สัญญา บริษัท ประไหมสุหรี พร้อพเพอร์ตี้ จำกัด โดยนายชานนท์ สุวสิน และนางกาญจนาภา
หงษ์เหิน กรรมการผู้มีอำนาจ สำนักงานเลขที่ 129/1 ถนนพหลโยธิน แขวงสามเสนใน เขตพญาไท
กรุงเทพมหานคร

อายุสัญญา 3 ปี ตั้งแต่ 1 ธันวาคม 2549 ถึง 30 พฤศจิกายน 2552

สาระสำคัญของสัญญา 1. ผู้เช่าตกลงเช่าอุปกรณ์ระบบประกอบอาคาร Thaicom Teleport &
DTH Center โดยมีกำหนดเวลาเช่า 3 ปี เท่ากับสัญญาเช่าอาคาร

2. ผู้เช่าตกลงชำระค่าเช่าอุปกรณ์ระบบประกอบอาคารในอัตราเดือนละ 545,750 บาท
ซึ่งยังไม่รวมภาษีมูลค่าเพิ่ม โดยให้ชำระล่วงหน้าภายในวันที่ 5 ของทุกเดือนพร้อมกับ
การชำระค่าเช่าตามสัญญาเช่าอาคาร และให้ชำระค่าเช่าเดือนแรกในวันทำสัญญานี้
กรณีที่ผู้เช่าผิดนัดค้างชำระเงินค่าเช่า ผู้เช่ายินยอมให้ผู้ให้เช่าคิดดอกเบี้ยในอัตราร้อยละ 15 ต่อปี
ของจำนวนเงินค้างชำระ

3. ในวันทำสัญญานี้ผู้เช่าต้องวางเงินจำนวนเท่ากับค่าเช่าตามสัญญานี้ 2 เดือนคิดเป็นเงินจำนวน
1,091,480 บาท ซึ่งยังไม่รวมภาษีมูลค่าเพิ่ม ให้แก่ผู้ให้เช่า เพื่อเป็นหลักประกันความเสียหาย
และการปฏิบัติตามเงื่อนไขสัญญา รวมถึงการเลิกสัญญาก่อนกำหนด
โดยจะคืนให้ผู้เช่าโดยไม่มีดอกเบี้ยภายใน 30 วัน นับจากวันที่สิ้นสุดการเช่าตามที่ระบุไว้
และผู้เช่ามิได้ปฏิบัติผิดเงื่อนไขสัญญา

4. กรณีที่มีการต่ออายุสัญญาเช่าอาคารระหว่างผู้ให้เช่ากับผู้เช่า ให้มีการต่ออายุสัญญาฉบับนี้
โดยมีกำหนดเวลาเท่ากับการต่ออายุสัญญาเช่าอาคาร ซึ่งจะคิดค่าเช่าเพิ่มเป็นจำนวนร้อยละ 5
ของอัตราค่าเช่าในสัญญานี้ หรือตามแต่คู่สัญญาจะตกลงกันโดยคำนึงถึงภาวะเศรษฐกิจในขณะนั้น

อาคารและอุปกรณ์ 

อาคารและอุปกรณ์ของบริษัทฯ ไม่ได้ติดภาระผูกพันใดๆ โดย ณ วันที่ 31 ธันวาคม 2550 อาคารและอุปกรณ์สุทธิประกอบด้วย

+---------------------+-----------------------+-----------------------+
|                     | ประมาณอายุการใช้งาน (ปี) | ณ วันที่ 31 ธันวาคม 2550  |
|                     |                       |                       |
|                     |                       | (ล้านบาท)              |
+---------------------+-----------------------+-----------------------+
| ส                   | 30                    | 264.95                |
| ิทธิการเช่าที่ดินและอาคาร |                       |                       |
+---------------------+-----------------------+-----------------------+
| อุปกรณ์               | 5-10                  | 4,010.08              |
+---------------------+-----------------------+-----------------------+
| ร                   | 5                     | 143.74                |
| ถยนต์และอุปกรณ์สำนักงาน |                       |                       |
+---------------------+-----------------------+-----------------------+
| รวม                 |                       | 4,418.77              |
+---------------------+-----------------------+-----------------------+
| สินทรัพย์ระหว่างก่อสร้าง  |                       | 86.10                 |
+---------------------+-----------------------+-----------------------+
| รวมอาคารและอุปกรณ์    |                       | 4,504.87              |
+---------------------+-----------------------+-----------------------+

หมายเหตุ: ณ วันที่ 31 ธันวาคม 2550 อาคารและอุปกรณ์รวมสินทรัพย์ภายใต้สัญญาสัมปทานของ
CamShin จำนวน 1,611 ล้านบาท โดย CamShin
จะต้องโอนกรรมสิทธิ์ของสินทรัพย์ดังกล่าวให้แก่รัฐบาบกัมพูชาเมื่อสิ้นสุดระยะเวลาสัมปทาน

อาคารและอุปกรณ์ภายใต้สัญญาสัมปทาน 

อาคารและอุปกรณ์ภายใต้สัญญาสัมปทานสุทธิ ณ วันที่ 31 ธันวาคม 2550 ประกอบด้วย

+---------------------+---------------+---------------+---------------+
| ประเภทสินทรัพย์        | ต้นทุน          | จ             | มูลค่าทางบัญชี    |
|                     |               | ำนวนปีตัดจำหน่าย |               |
|                     | (ล้านบาท)      |               | (ล้านบาท)      |
+---------------------+---------------+---------------+---------------+
| ดาวเทียมไทยคม 1A     | 2,911.90      | 15            | 221.78        |
+---------------------+---------------+---------------+---------------+
| ดาวเทียมไทยคม 2      | 2,517.13      | 15            | 331.02        |
+---------------------+---------------+---------------+---------------+
| ดาวเทียมไทยคม        | 16,642.76     | 15.75         | 14,462.91     |
| 4(ไอพีสตาร์)          |               |               |               |
+---------------------+---------------+---------------+---------------+
| ดาวเทียมไทยคม 5      | 4,037.42      | 14.25         | 3,620.56      |
+---------------------+---------------+---------------+---------------+
| Satellite Control   | 228.40        | 5             | 0.01          |
| Equipment           |               |               |               |
+---------------------+---------------+---------------+---------------+
| อุปกรณ์ภาคพื้นดินไอพีสตาร์ | 75.03         | 15.75         | 65.21         |
+---------------------+---------------+---------------+---------------+
| TTC&M               | 149.34        | 27.5          | 75.41         |
+---------------------+---------------+---------------+---------------+
| รวม                 | 26,561.99     |               | 18,776.90     |
+---------------------+---------------+---------------+---------------+

สินทรัพย์ไม่มีตัวตน

สินทรัพย์ไม่มีตัวตน ณ วันที่ 31 ธันวาคม 2550 ประกอบด้วย

+---------------------+---------------+---------------+---------------+
| ประเภทสินทรัพย์        | ต้นทุน          | จ             | มูลค่าทางบัญชี    |
|                     |               | ำนวนปีตัดจำหน่าย |               |
|                     | (ล้านบาท)      |               | (ล้านบาท)      |
+---------------------+---------------+---------------+---------------+
| ค่าสิทธิบัตร            | 1,481.95      | ไม่เกิน 20      | 1,288.49      |
| เครื่องหมายการค้า และ  |               |               |               |
| สิทธิในการใช้อุปกรณ์     |               |               |               |
+---------------------+---------------+---------------+---------------+
| ระบบซอร์ฟแวร์         | 43.63         | 5-10          | 13.70         |
+---------------------+---------------+---------------+---------------+
| รวม                 | 1,525.58      |               | 1,302.19      |
+---------------------+---------------+---------------+---------------+

5.2 เงินลงทุนของบริษัท

บริษัทฯ มีเงินลงทุนใน บริษัทร่วม ซึ่งบันทึกโดยวิธีส่วนได้เสียทั้งสิ้น 676 ล้านบาท
หรือคิดเป็นร้อยละ 2.25 ของสินทรัพย์รวม ณ วันที่ 31 ธันวาคม 2550
ตามหมายเหตุประกอบงบการเงินข้อ 8 เรื่องเงินลงทุนซึ่งบันทึกโดยวิธีส่วนได้เสีย

5.3 นโยบายการลงทุนในบริษัทย่อยและบริษัทร่วม

5.3.1 การลงทุนในปัจจุบัน

การลงทุนในปัจจุบันของบริษัทฯ สามารถ แบ่งได้เป็น 2 ส่วน ดังนี้

1.  การลงทุนในประเทศ คือ บจ. ชิน บรอดแบนด์ อินเทอร์เน็ต (ประเทศไทย) (“SBI”)
    บมจ. ซีเอส ล็อกซอินโฟ (“CSL”) และ บจ. เอ็นทียู (ประเทศไทย) (“NTU”)

-   บริษัทฯ ลงทุนใน 3 บริษัทดังกล่าว เนื่องจากบริษัทฯ
    เล็งเห็นถึงการเติบโตในตลาดอินเทอร์เน็ตและสื่อในประเทศไทยและคาดว่าจำนวนผู้ใช้อินเทอร์เน็ตและสื่อในประเทศจะเพิ่มขึ้นอย่างมากในอนาคต
    รวมไปถึงการเติบโตของการให้บริการบรอดแบนด์และบริการอื่นๆ
    ที่เกี่ยวข้องกับอินเทอร์เน็ตและสื่อ ปัจจุบัน CSL มีการลงทุนในบริษัทย่อย อีก 4 บริษัท
    เพื่อให้บริการอินเทอร์เน็ตและที่เกี่ยวข้อง คือ บจ. ล็อกซเล่ย์ อินฟอร์เมชั่น เซอร์วิส บจ.
    เอดี เวนเจอร์
    และเพื่อให้บริการสื่อโฆษณาผ่านสมุดรายนามผู้ใช้โทรศัพท์และสิ่งพิมพ์ประเภทโฆษณาย่อย คือ
    บจ. เทเลอินโฟ มีเดีย และ บจ. วัฏฏะ คลาสสิฟายด์ส

2.  การลงทุนในต่างประเทศ เพื่อให้บริการโทรศัพท์ในต่างประเทศ บริการไอพีสตาร์
    และบริการจำหน่ายอุปกรณ์จานรับสัญญาณดาวเทียม

-   ธุรกิจโทรศัพท์ในต่างประเทศ

  Shenington เป็นบริษัทที่ประกอบธุรกิจหลักโดยการถือหุ้นในบริษัทอื่น (Holding Company)
  ปัจจุบัน Shenington มีการลงทุนใน CamShin ในประเทศกัมพูชา และ LTC ในประเทศลาว
  ซึ่งเป็นการลงทุนในบริษัทที่ดำเนินกิจการให้บริการโทรศัพท์พื้นฐานและโทรศัพท์เคลื่อนที่ บริษัทฯ
  มีนโยบายในการลงทุนเพิ่มเติมในต่างประเทศ
  ในกรณีที่มีการเพิ่มขึ้นของความต้องการในผลิตภัณฑ์และทรัพยากรที่มีอยู่ไม่สามารถรองรับต่อความต้องการที่เพิ่มขึ้น
  เช่น การขยายหรือเพิ่มเติมสถานีโครงข่ายโทรศัพท์เคลื่อนที่ เป็นต้น

-   ธุรกิจบริการไอพีสตาร์

  - Spacecode
  เป็นบริษัทที่จัดตั้งขึ้นเพื่อบริการด้านวิศวกรรมพัฒนาเทคโนโลยีการสื่อสารและอิเลคโทรนิคส์

  - ในส่วน IPSTAR Co. ได้ทำการลงทุนในบริษัทย่อย 3 บริษัท คือ บจ. ไอพีสตาร์
  ออสเตรเลีย พีทีวาย บจ.ไอพีสตาร์ นิวซีแลนด์ และ บริษัท ไอพีสตาร์ ดู บราซิล
  (ยังไม่ได้เริ่มดำเนินการ)

  - บจ. สตาร์ นิวเคลียส เป็นบริษัทที่จัดตั้งขึ้นเพื่อให้บริการเทคโนโลยีบรอดแบนด์ไอพีสตาร์

  - บจ. ไอพีสตาร์ อินเตอร์เนชั่นแนล พีทีอี และ บจ. ไอพีสตาร์ โกลเบิล เซอร์วิส
  เป็นบริษัทที่จัดตั้งขึ้นเพื่อจัดจำหน่ายช่องสัญญาณดาวเทียมไทยคม 4 (ไอพีสตาร์) โดยปัจจุบัน บจ.
  ไอพีสตาร์ โกลเบิล เซอร์วิส ยังไม่ได้เริ่มดำเนินการ

-   ธุรกิจบริการจำหน่ายอุปกรณ์จานรับสัญญาณดาวเทียม

  Cambodian DTV Network เป็นบริษัทที่ประกอบธุรกิจให้บริการจำหน่ายอุปกรณ์จานรับ

  สัญญาณดาวเทียมในประเทศกัมพูชา (ยังไม่ได้เริ่มดำเนินการ)

5.3.2 นโยบายการลงทุนในอนาคต

บริษัทฯ มุ่งเน้นการลงทุนในกิจการโทรคมนาคมใน 4 ธุรกิจหลักของบริษัทฯ คือ
ธุรกิจดาวเทียมและบริการที่เกี่ยวเนื่อง ธุรกิจอินเทอร์เน็ตและสื่อ ธุรกิจโทรศัพท์
และธุรกิจสื่อโฆษณาผ่านสมุดรายนามผู้ใช้โทรศัพท์และสิ่งพิมพ์ประเภทโฆษณาย่อย

การลงทุนในกิจการต่างๆ ดังกล่าวข้างต้น บริษัทฯ จะเน้นการลงทุนระยะยาว
โดยพิจารณาจากปัจจัยพื้นฐานของธุรกิจที่จะเข้าไปลงทุน รวมถึงแนวโน้มของธุรกิจนั้นๆ เป็นสำคัญ
นอกจากนี้ บริษัทฯ
มีนโยบายการลงทุนในสัดส่วนที่มากพอเพื่อให้สามารถมีอำนาจในการบริหารจัดการและกำหนดแนวทางการดำเนินธุรกิจในบริษัทย่อยและบริษัทร่วมนั้นๆ

ในการพิจารณาตัดสินใจเข้าทำการลงทุน บริษัทฯ
มีหน่วยงานที่รับผิดชอบโดยตรงในการดูแลการลงทุน ซึ่งจะทำงานร่วมกับที่ปรึกษาทางการเงิน
และ/หรือ ที่ปรึกษากฎหมายในการคัดเลือกกิจการที่จะเข้าลงทุนเป็นกรณีไป
เพื่อลดความเสี่ยงที่อาจเกิดขึ้นจากการตัดสินใจลงทุนผิดพลาดทำให้ไม่ได้รับผลตอบแทนที่คุ้มค่าต่อการลงทุนหรือมีข้อจำกัดในการเข้าร่วมบริหารงาน
ที่สำคัญที่สุดบริษัทฯ มีนโยบายที่จะเสริมสร้างให้แต่ละกิจการที่เข้าลงทุนมีความแข็งแกร่งในทุกๆ ด้าน
สามารถยืนหยัดได้ด้วยตนเอง
โดยเฉพาะอย่างยิ่งในส่วนที่เกี่ยวข้องกับด้านการเงินและการพัฒนาทางเทคโนโลยี
ซึ่งเป็นปัจจัยสำคัญสำหรับผู้ประกอบการธุรกิจโทรคมนาคม
เพื่อเตรียมความพร้อมสำหรับการแข่งขันในระดับสากล

นอกจากนี้ หลังจากการตัดสินใจเข้าทำการลงทุนในบริษัทย่อยหรือบริษัทร่วมใดแล้ว
หน่วยงานที่ดูแลการลงทุนจะติดตามอย่างใกล้ชิดถึงผลประกอบการและการดำเนินงานของธุรกิจดังกล่าว
และนำเสนอผลการวิเคราะห์รวมถึงแสดงความคิดเห็นหรือข้อเสนอแนะต่อคณะกรรมการบริหารของบริษัทย่อยหรือบริษัทร่วมนั้นๆ
โดยผ่านทางผู้บริหารของบริษัทฯ
ซึ่งมีส่วนร่วมในการบริหารกิจการของแต่ละบริษัทย่อยหรือบริษัทร่วมเพื่อใช้ประกอบการพิจารณากำหนดนโยบายหรือปรับปรุงส่งเสริมให้ธุรกิจของบริษัทย่อยหรือบริษัทร่วมมีการพัฒนาและเจริญเติบโตอย่างต่อเนื่องต่อไป